User:SanjayDofficial/sandbox

প্রণবানন্দ দাশ পেশায় সাংবাদিক, নেশায় খেলার জগতের লোক। আসামের বরাক উপত্যকার করিমগঞ্জ জেলার প্রত্যন্ত কালীগঞ্জ গ্রামে জন্ম। পিতা প্রয়াত হিমাংশু বিকাশ দাশ ছিলেন বুনিয়াদি প্রশিক্ষণ কেন্দ্রের অধ্যক্ষ। মাতা প্রয়াত আরতিরাণী দাশ। পাঁচ ভাই-বোনের মধ্যে তিনিই কনিষ্ঠ। সাংবাদিকতায় হাতেখড়ি ১৯৯০ সালে। উধারবন্দ ডিএনএইচ স্কুলের শিক্ষক শুভঙ্কর চন্দের পাক্ষিক 'গ্রাম বার্তা' পত্রিকায়। ১৯৯৫ সালের মে মাসে নতুন কলেবরে প্রকাশিত দৈনিক যুগশে উধারবন্দের প্রতিনিধি হিসেবে কাজ শুরু। এরপর সাংবাদিকতাকেই পুরোদস্তুর পেশা হিসেবে বেছে নেওয়া। ২০০০ সালে বিবিসি ওয়ার্ল্ড টেলিভিশনের হয়ে ভূটানের জঙ্গলে নিষিদ্ধ জঙ্গি সংগঠন আলফার শিবিরে গিয়ে শীর্ষ নেতাদের সাক্ষাৎকার গ্রহণ ছিল সাংবাদিক হিসেবে এক রোমাঞ্চকর অভিজ্ঞতা। দৈনিক পত্রিকায় সম-সাময়িক বিষয়ে অসংখ্য উত্তর-সম্পাদকীয়, নিবন্ধ, বিশেষ প্রতিবেদন লিখেছেন। জাতীয় সংবাদসংস্থা ইন্দো-এশিয়ান নিউজ সার্ভিসের (আইএএনএস) উত্তরপূর্বের বিশেষ প্রতিনিধি হিসেবেও কিছুদিন কাজ করেছেন। এছাড়া অধুনালুপ্ত দৈনিক জনকণ্ঠ পত্রিকার বার্তা সম্পাদক হিসেবে এবং প্রান্তজ্যোতি পত্রিকাতেও কিছুদিন জড়িত ছিলেন। বর্তমানে তিনি দৈনিক যুগশঙ্খ পত্রিকার সঙ্গেই জড়িয়ে আছেন।

সাংবাদিক অধিকার নিয়ে কাজ করা বিশ্ববিদ্রুত সংস্থা কমিটি টু প্রটেক্ট জার্নালিস্ট (সিপিজে)-র ভারতীয় শাখার বিশেষ আমন্ত্রিত সদস্য হিসেবে মনোনীত হয়েছিলেন প্রণবানন্দ। ভারতের হয়ে নেপালের কাঠমাণ্ডুতে এই সংস্থার আন্তর্জাতিক সম্মেলনেও অংশ নেন। সাংবাদিকদের নিয়ে লেখা তার প্রতিবেদন প্রেস কাউন্সিল অব ইন্ডিয়ার (পিসিআই) জাতীয় সেমিনারে বিশেষ প্রশংসিত হয়।

সাংবাদিকতা ছাড়া প্রণবানন্দ সক্রিয়ভাবে জড়িত খেলাধূলা নিয়ে।